তাহলেও আমি আজকের অর্থে নারী মুক্তির প্রসঙ্গ একবারও তুলিনি। বলেছি, ন্যুনতম করণীয়র কথা। আর নির্যাতন-গণহত্যা ২০১০ সালের তুলনায় ১৯৭২-৭৩-এ বেশি সহনীয় ছিল, ঐ নারীদের তখন কম কষ্ট হতো এমন বোধি আমি পাইনি। সেই ন্যুনতম করণীয় (সামাজিক আন্দোলন, ইতিহাসে তাদের স্বীকৃতি, রাষ্ট্রকে ব্যবহার করে সমাজের পুরুষতন্ত্রের সঙ্গে একটা আপোসে আসা। বিয়ে দেওয়ার বদলে তাদের চাকরি ও অন্যান্য সুযোগসুবিধার মালিক করা, নামধাম গোপন করে তাদের পুনর্বাসন করা ইত্যাদি) তা না করার ফলে তারা বিদেশে পাচার হয়েছে হাজারে হাজারে, হাজারে হাজারে আত্মহত্যা করেছে, যুদ্ধশিবিরের যৌনদাসী থেকে বাঙলার প্রস কোটয়ার্টারের যৌনদাসী হয়েছে। এগুলো অবহেলার ফল এবং আমি ফল দিয়ে কারণকে দুষছি, আবেগ বা স্বপ্ন দিয়ে নয়। তাই আপনাকে ‌’শ্রেণী সংগ্রামীদের’ নিয়ে ব্যাপক অসন্তোষের তুলনায় শেখ মুজিবকে তুলে ধরার প্রশ্নে প্রসন্ন ভূমিকায় আমি স্ববিরোধই দেখতে পেয়েছি। বাংলাদেশের নকশাল নারীদের নিয়ে নেসার আহমদের একটি বই আছে, দারুণ। সেখানে অর্জন ও ব্যর্থতার চিত্রটি ভাবায়।